Samuel Slovák

Samuel Slovák (* 17. október 1975) je bývalý slovenský futbalista. Od augusta 2012 bol trénerom mužstva ŠK Slovan Bratislava. V roku 2013 ho odvolali z postu hlavného trénera Slovana.V roku 2014 sa stal trénerom Slovanu Liberec.

Slovák je odchovancom nitrianskeho futbalu, v roku 1994 prestúpil do Slovana Bratislava. Po troch sezónach v Slovane prestúpil do španielskeho klubu CD Tenerife, kde hrával na poste pravého stredopoliara.
 
Futbalovú kariéru ukončil zo zdravotných dôvodov ako hráč ŠK Slovan Bratislava. Začiatkom roka 2011 bol vymenovaný za trénera juniorského tímu ŠK Slovan Bratislava. Po odchode Vladimíra Weissa z postu hlavného trénera začiatkom augusta 2012, bol Slovák vymenovaný za trénera A mužstva.

Úspechy 
 Majster Slovenska: 1995, 1996, 2009
 Slovenský pohár: 2001

Rodina 
Jeho rodičmi sú herci Marián Slovák a Eva Matejková.

Referencie 
 national-football-teams.com

 
Slovenskí futbalisti
Hráči CD Tenerife
Hráči 1. FC Nürnberg
Hráči ŠK Slovan Bratislava